তৃণমূল কংগ্রেসের গোষ্ঠী সংঘর্ষে ফের উত্তপ্ত বীরভূমের নানুর। তৃণমূল নেতা কাজল শেখের অনুগামীদের ছোড়া গুলিতে আহত বিধায়ক গদাধর হাজরার এক অনুগামী। শুক্রবার সকালে ঘটনার জেরে গুলিবিদ্ধ হন ওই তৃণমূল কর্মী। পুলিশ সূত্রে জানা গিয়েছে, গুলিবিদ্ধ তৃণমূল কর্মীর নাম সফিকুল মোল্লা। তাঁর বুকের ডান দিকে গুলি লাগে। বর্ধমানের হাসপাতালে গুলিবিদ্ধ ওই তৃণমূল কর্মীর চিকিৎসা চলছে। পুলিশ ঘটনার তদন্ত শুরু করেছে। 
স্থানীয়সূত্রে খবর, নানুরের নাহিনা গ্রামের সাহাজিপাড়ার বাসিন্দা সফিকুল মোল্লা মাঠে কাজ করতে যান। সেই সময় ৩টি মোটরবাইকে চড়ে ৬জন দুষ্কৃতী তাঁকে লক্ষ্য করে গুলি চালায়। একটি গুলি সফিকুলের বুকের ডান দিকে লাগে। সফিকুল মোল্লা নানুরের বিধায়ক গদাধর হাজরার অনুগামী বলেই পরিচিত। ঘটনার পর গদাধর হাজরার অনুগামীরাও পাল্টা আক্রমণে নেমে পড়ে। এর পরেই কাজল শেখ গোষ্ঠীর অনুগামীরা পিছু হটে। 
আরও পড়ুন
নানুরে ফের তৃণমূল সংঘর্ষ, দেখুন ভিডিও
নানুরের মাঠে বোমা, বল ভেবে পা ঠেকাতেই বিস্ফোরণ
দেখুন ঘটনার ভিডিও নীচের লিঙ্কটিতে—